 -
                                     udskrift
                                         af
                       sø- og handelsrettens dombog
                                    ──────────
den 5. januar 2001 blev af skifteretten i sagen
p-20/99
ingvardson trading aps
(advokat k.l. németh)
mod
samson bankieraktieselskab under konkurs
ved kuratorerne, advokat finn mejnertsen
og advokat kurt skovlund
(advokat per michael klausen)
afsagt sålydende
                                       dom:
under denne sag har anmelderen, ingvardson trading aps, over for sagsøgte, samson
bankieraktieselskab under konkurs ved kuratorerne, advokat finn mejnertsen og advokat kurt
skovlund (i det følgende benævnt boet), nedlagt følgende endelige påstande:
1. boet tilpligtes at betale 36.859,37 kr. som masse-
    krav, jf. konkurslovens § 93, nr. 3, og
2. boet tilpligtes at betale 1.870.850 kr. med proces-
    rente fra den 1. juli 1997 som massekrav, jf. kon-
    kurslovens § 93, nr. 3.
                                             - 2 -
boet har påstået frifindelse mod, at 238.998,90 kr. aner kendes som simpelt krav i boet, jf.
konkurslovens § 97.
sagen angår spørgsmålet om, hvorvidt kuratorerne har handlet ansvarspådragende under boets
behandling.
beløbsangivelserne i anmelders påstande fremkommer således:
1. sædvanlig procesrente af 107.472,59 kr.
     i perioden 2. marts 1996 til og med 15.
     april 2000 =                      36.859,37 kr.
                                                              ============
2. værdi af 187.085 aktier a kurs
     16,5 kr. pr. juli/august 1997        3.086.902,50 kr.
     - værdi af 187.085 aktier a kurs
     6,5 kr. pr. 21/6-1995                                 1.216.052,50 kr.
     difference                                            1.870.850,00 kr.
                                                           ===============
beløbsangivelsen i boets påstand fremkommer således:
indestående på kt. nr. 621478
pr. 21/6-95                                                  107.472,59 kr.
- debetkonto nr. 621564 pr. samme dag                      1.084.525,19 kr.
nettosaldo                                                 - 977.052,60 kr.
+ 187.085 aktier af kurs 6,5
pr. 21/6-95                                                1.216.052,50 kr.
                                                             238.999,90 kr.
der af parterne fejlagtigt er opgjort til 238.998,90 kr.
                                                             =============
der er mellem parterne enighed om opgørelsen af beløbene i påstandene.
sagens nærmere omstændigheder er følgende:
                                           - 3 -
anmelder, der var kunde i samson bankieraktieselskab, havde heri bl.a. en depotkonto, hvor der
ifølge en meddelelse af 21. februar 1994 fra værdipapircentralen var indlagt i alt 63.000 aktier i
ejendomsselskabet europa a/s. depotet var ifølge en håndpantsætningserklæring af 22. marts
1994 lagt til sikkerhed for skadesløs betaling af alt, som anmelder til enhver tid måtte være eller
blive   banken   skyldig.  ifølge udskrifter  af  22.    november  og    30. december     1994  fra
værdipapircentralen blev der da fra anmelders depot udtaget henholdsvis 24.388 og 13.029 i alt
37.417 aktier fra depotet. der er senere i ejendomsselskabet europa a/s foretaget en
konvertering af aktiestørrelsen, således at aktieposten på 37.417 gamle aktier svarer til 187.085
nye aktier. aktierne blev udtaget af banken, og efterfølgende fremsendte ole abildgaard, der var
direktør i banken, den 10. januar 1995 en skrivelse til anmelder, hvori det bl.a. hedder:
"... vi [kan] hermed venligst bekræfte at have 'lånt' af dem 37.417 stk. aktier i ejendoms-
selskabet europa a/s. aktierne tilbageleveres efter nærmere aftale med dem. ..."
den 5. maj 1995 anmeldte samson bankieraktieselskab, samson børsmæglerselskab a/s og
samson holding a/s betalingsstandsning. koncernstrukturen var opbygget således, at samson
holding a/s var eneejer af banken, der igen var eneejer af børsmæglerselskabet. ifølge en
beholdningsoversigt fra den 8. maj 1995 var banken på betalingsstandningstidspunktet ikke i
besiddelse af aktier i ejendomsselskabet europa a/s. det fremgår endvidere af en særlig blanket
fra indskydergarantifonden, dateret den 31. maj 1995, at anmelder på betalingsstandnings-
tidspunktet havde et indestående i banken på ca. 107.000 kr., en udlånskonto på knap 1,1 mio.
kr., og et i fonden dækket indskud på 0 kr.
ved skrivelse af 2. juni 1995 opsagde banken engagementet med anmelder til fuld og endelig
indfrielse med 14 dages varsel. ved skrivelse af 9. juni 1995 protesterede advokat k.l. nèmeth
på vegne af anmelder herimod og gjorde bl.a. gældende, at anmelder havde et krav på 1,5 mio.
kr. "i anledning af, at bankieraktieselskabet den 10. januar 1995 af mine klienter har "lånt"
37.417 stk. aktier i ejendomsselskabet europa a/s."
den 21. juni 1995 blev banken, børsmæglerselskabet og holdingselskabet erklæret konkurs, og
advokaterne finn mejnertsen og kurt skovlund er i alle tre selskaber blevet valgt som kuratorer.
ifølge kontoudtog for banken havde anmelder den 21. juni 1995 en indlånskonto nr. 621478 med
et indestående på 107.472,59 kr. samt en ud lånskonto nr. 621564 med en debetsaldo på
1.084.525,19 kr.
da anmelder ikke modtog svar på henvendelsen af 9. juni 1995, fremsendte anmelders advokat
                                           - 4 -
en rykkerskrivelse af 8. august 1995, hvori han bl.a. anførte, at anmelder "har et betydeligt
tilgodehavende hos konkursboet". den 15. august 1995 deltog anmelders direktør per villum
hansen i et møde med ole abildgaard. af et mødereferat udfærdiget af ole abildgaard fremgår
bl.a.:
"... ingvardson intl. trading aps ønsker 37.000 aktier i ejendomsselskabet europa a/s retur,
(hvilke samson bankieraktieselskab har lånt) ..."
efter modtagelsen af dette referat fremsendte anmelders advokat en skrivelse af 24. august 1995
til boet, hvori det bl.a. hedder:
"... det fremsendte referat kan i det store og hele godkendes bortset fra, at det må understreges,
at europa-aktierne ønskes retur. sekundært, såfremt dette ikke kan gennemføres, ønskes
kontant afregning på grundlag af børskursen på udlånstidspunktet. ..."
den 2. januar 1996 underskrev per villum hansen en blanket fra indskydergarantifonden, hvori
han bl.a. anførte, at han havde et dækket indskud på ca. 107.000 kr. anmeldelsen blev i
overensstemmelse       med    §  14 i  bekendtgørelse    nr. 910   af  17.   november   1992   om
indskydergarantifonden fremsendt til sydbank a/s, der var anmelders nye pengeinstitut. i en
skrivelse af 17. januar 1996 fra per villum hansen til boet hedder det herefter bl.a.:
"... jeg er orienteret om at indskydergarantifondens dækning skal ansøges inden udløbet af en 9
måneders frist fra betalingsstandsning.
som tidligere adviseret har ingvardson trading et nettotilgodehavende hos samson opgjort som
følger (runde tal):
...
nettogæld ca. 990.000,00 kr.
imidlertid har samson bank lånt ... gamle aktier i ejendomsselskabet europa som på udlåns-
tidspunktet havde en værdi af ca. 1,6 mill kr.
på denne baggrund har ingvardson trading et nettotilgodehavende kontant hos samson på ca.
610.000 kr. ...
forskærtses ingvardson tradings muligheder for at få dækket 250.000 kr. kontant i indskyder-
                                             - 5 -
garantifonden skyldes dette alene boets uforsvarligt langsommelige behandling af mellemvæ-
rendet, og boet vil følgelig blive gjort ansvarlig herfor. ..."
kurator, advokat finn mejnertsen ved lars merrild hareskov, besvarede denne henvendelse ved
et brev af 26. januar 1996 til anmelders advokat, hvori det bl.a. hedder:
"... for god ordens skyld gør jeg opmærksom på, at ingvardson trading aps selv kan anmelde sit
krav direkte over for indskydergarantifonden, at boet ikke er ansvarlig for at afbryde frister for
anmeldelse, og at det ikke er boet men fonden der foretager en eventuel prøvelse af et anmeldt
tilgodehavende. ...
de af selskabet omtalte aktier er ifølge boets medarbejder niels-jørgen svinth pantsat til
sikkerhed for selskabets gæld til boet.
boet kan således ikke anerkende et krav imod boet beregnet på baggrund af kursværdien på
tidspunktet for indlæggelsen af europa-aktierne i samson bankieraktieselskab. under alle
omstændigheder må en udlevering af de indlagte aktier forudsætte, at gælden, til sikkerhed for
hvilken de er lagt til sikkerhed, bliver indfriet. ..."
per villum hansen besvarede kurators henvendelse ved en skrivelse af 30. januar 1996, hvori det
bl.a. hedder:
"... de aktier ... [de] ... henviser til er de aktier, der er registreret i vp-centralen. de aktier jeg
henviser til, er de ... gamle aktier i ejendomsselskabet europa a/s, der blev udlånt til samson
primo 1995. ...
... disse aktier er afgangsført primo 1995 fra ingvardson tradings konto i vp-centralen uden
disse aktier er ikke - trods adskillige rykkerskrivelser - tilbageført. der har ganske enkelt ikke
været nogen reaktion fra boets side. ..."
i en skrivelse af 1. februar 1996 fra kurator, advokat finn mejnertsen ved lars merrild hareskov,
til anmelders advokat hedder det herefter bl.a.:
"...
- at samtlige de af ingvardson trading aps hos samson bankieraktieselskab indlagte aktier er
                                           - 6 -
lagt til sikkerhed for selskabets engagement med bankieraktieselskabet,
- at de lånte aktier ifølge boets medarbejdere alle er en del af de i forvejen håndpantsatte aktier,
- at samson bankieraktieselskab under konkurs derfor ikke på nuværende grundlag kan anerken-
de kravet i konkursboet, og
- at ovennævnte naturligvis ikke forhindrer deres klient i at foretage en anmeldelse af et
eventuelt krav over for indskydergarantifonden. ..."
per villum hansen fastholdt i en telefaxskrivelse af samme dag til kurator sit krav og           be-
myndigede      samtidig   kurator  til at  "anmelde    ingvardson     tradings  retmæssige   krav    i
indskydergarantifonden".
ved en skrivelse af 2. februar 1996 fra kurator ved lars merrild hareskov til anmelders advokat
fremgår bl.a., at boet ikke kunne påtage sig noget erstatningsansvar for tab som følge af
manglende anmeldelse over for indskydergarantifonden. det hedder i skrivelsen endvidere:
"... som tidligere meddelt arbejder boets medarbejder, niels-jørgen svinth, fortsat på at
gennemgå europa-sagen med henblik på, at denne kan afklares i forhold til deres klienter. ..."
per villum hansen besvarede skrivelsen i en telefax af samme dag, hvori han fastholdt, at boet
ville blive holdt ansvarlig vedrørende aktierne.
ved en skrivelse ligeledes af 2. februar 2000 anmeldte advokat k.l. németh over for
indskydergarantifonden et tilgodehavende, der oversteg 250.000 kr., idet han samtidig oplyste,
at der var uenighed mellem boet og fonden (formentlig rettelig anmelder) om, hvorvidt der
bestod et tilgodehavende og dettes størrelse.
efter at konkursboet fra indskydergarantifonden havde modtaget kopi af advokat k.l. némeths
anmeldelse samt kopi af anmelders blanket af 2. januar 1996 fremsendt til sydbank a/s,
meddelte kurator i en skrivelse af 8. marts 1996 til indskydergarantifonden ved merete trojahn
bl.a.:
"... ingvardson trading aps behandles i hvert fald foreløbig som debitor i bankieraktieselskabet,
og det må forventes, at der vil medgå endog nogen tid, før sagen er færdigbehandlet. ..."
                                            - 7 -
den 22. maj 1996 fremsendte niels-jørgen svinth på vegne af boet og med kopi til kurator en
skrivelse til anmelder, hvori det bl.a. hedder:
"... ved skrivelse af 10. januar 1995 har tidligere bankdirektør i samson bankieraktieselskab, ole
abildgaard bekræftet, at samson bankieraktieselskab har lånt 37.417 stk. (gamle) aktier af
selskabet. ... jeg kan bekræfte, at samson bankieraktieselskab u/konkurs vil frigive de pantsatte
aktier, herunder de lånte aktier, når selskabet indfrier sine betalingsforpligtelser over for boet. ..."
ved skrivelse af 2. oktober 1996 meddelte kurator indskydergarantifonden, at anmelder "fortsat
p.t. er registreret som debitor i selskabet".
den 8. januar 1997 fremsendte indskydergarantifonden et brev til anmelderen på en nærmere
angivet adresse i birkerød. det hedder i skrivelsen bl.a.:
"... indskydergarantifonden har ... gennem sydbank ... modtaget en engagementsoversigt med
anmodning om dækning af selskabets indskud i samson bankieraktieselskab.
fonden skal herved meddele, at kurator fortsat ikke kan anerkende, at der foreligger et netto-
indskud, idet kuratellet er af den opfattelse, at selskabet er debitor i konkursboet.
indskydergarantifonden kan derfor ikke foretage sig yderligere. ..."
da anmelder ikke fik udleveret de lånte aktier, anmodede advokat k.l. németh ved en skrivelse
af 4. juni 1997 kurator om "at realisere samtlige de aktier i ejendomsselskabet europa a/s, som
ingvardson trading aps har stillet til sikkerhed". i en skrivelse af samme dag fra kurator ved
martin møller-heuer til advokat k.l. németh hedder det bl.a.:
"... jeg bemærker dog for god ordens skyld, at der alene kan blive tale om salg af de aktier som
boet har i behold ..., idet de i sin tid 187.085 stk. udlånte aktier til samson bankieraktieselskab
ikke er i boets behold. ..."
af en skrivelse af 6. juni 1997 fra samme til advokat k.l. németh fremgår endvidere bl.a.:
"... med henvisning til telefonsamtale af d.d. bekræfter jeg, at ingvardsson trading international
aps alene ønsker de til samson bankieraktieselskab udlånte aktier i ejendomsselskabet europa
                                           - 8 -
a/s, 187.085 stk., realiseret.
endvidere bekræfter jeg, at konkursboet ikke er i besiddelse af disse aktier, og at ingvardson
trading international aps derfor må gøre et erstatningskrav gældende mod boet svarende til
kursværdien af aktierne pr. dekretdagen. ..."
ved en skrivelse af 12. juni 1997 fremsatte anmelders advokat over for kurator krav om
erstatning for tab af 187.985 aktier og opgjorde kravet til 1.216.052,50 kr. svarende til kurs 6,5
pr. dekretdagen. samtidig blev kravet bragt i modregning. kurator ved martin møller- heuer
besvarede denne henvendelse ved en skrivelse af 13. juni 1997, hvori det bl.a. hedder:
"... med henvisning til deres skrivelse af g.d. kan jeg herved meddele dem, at ingvardson
trading international aps' konto nr. 621.564 pr. dekretdagen udviste en skyld til samson
bankieraktieselskab på kr. 1.084.525,19.
endvidere udviste selskabets konto nr. 621.478 pr. dekretdagen et tilgodehavende til selskabet
på kr. 107.472,59.
når bortses fra den verserende omstødelsessag, udgjorde selskabets skyld til samson bankierak-
tieselskab pr. dekretdagen således kr. 977.053,60.
det af konkursboet anerkendte erstatningskrav for de udlånte aktier 187.085 stk. udgør, idet
aktierne pr. dekretdagen stod i kurs 6,5, kr. 1.216.052,50.
selskabets tilgodehavende pr. dekretdagen udgør således i alt kr. 238.998,90, hvilket beløb må
anmeldes i boet som et simpelt krav, jf. konkurslovens § 97. ..."
den i skrivelsen omtalte omstødelsessag verserede mellem parterne i en ikke nærmere
dokumenteret periode fra 1996 til efteråret 1998 og vedrørte et krav på ca. 350.000 kr.
i perioden fra den 14. juli 1997 til den 13. august 1997 solgte anmelder ifølge 4 fondsafregninger
aktier i ejendomsselskabet europa a/s. fondskursen lå mellem 15,5 og 19,0.
ved skrivelse af 4. december 1997 fremsatte anmelders advokat over for boet dels krav om
erstatning med 250.000 kr. for tab i anledning af, at boet havde afskåret anmelder fra at
anmelde krav over for indskydergarantifonden dels krav om erstatning med 1.870.850 kr.
                                             - 9 -
vedrørende udlånte aktier til banken. det hedder om sidstnævnte krav bl.a.:
"... de har afregnet aktierne ... til kr. 6,50. aktierne kunne af min klient på markedet være solgt
for kr. 16.50 pr. aktie. det bemærkes, at boet fortsat kan frigøre sig ved udlevering af 187.085
aktier til min klient. ..."
boet afviste kravet ved skrivelse af 29. december 1997, og ved skrivelse af 30. marts 1999
meddelte kurator, at kravene på en skiftesamling den 19. april 1999 ville blive indstillet til
afvisning "som privilegeret krav" og godkendt "som simpelt krav med 238.998,90 kr." på skifte-
samlingen indgik anmelder og boet en procesaftale, hvorefter anmelder forpligtede sig til at
indgive processkrift senest den 31. maj 1999. anmelder har herefter indleveret et processkrift
den 31. maj 1999 med påstand om, at boet tilpligtedes at betale henholdsvis 238.998,90 kr. med
tillæg af procesrenter fra den 1. januar 1996 og 1.870.850 kr. med procesrenter fra den 1. juli
1997.
den 30. juni 1999 fremsendte kurator ved per michael klausen kopi af processkrift og svarskrift
med bilag til indskydergarantifonden ved merete trojahn.
efter   at   advokat      k.l. németh     ved   en   skrivelse af  4.   maj    1999  havde  rykket
indskydergarantifonden for oplysninger om, hvorledes anmeldelsen på 250.000 kr. var
behandlet, og i den anledning havde modtaget en række bilag, anmodede han ved skrivelse af 2.
september 1999 om at få kopi af fondens skrivelse af 8. januar 1997, idet han samtidig
bemærkede, "at denne skrivelse ikke er mig bekendt". kopi af skrivelsen blev herefter fremsendt
den 9. september 1999. ved skrivelse af 9. december 1999 til anmelders advokat meddelte
indskydergarantifonden bl.a., "at kurator har oplyst, at ingvardson trading er debitor i boet.
derfor er indskydergarantifonden af den opfattelse, at der ikke kan foretages udbetaling fra
fonden." ved skrivelse af 29. februar 2000 opfordrede advokat k.l. németh kurator til at rette
henvendelse til indskydergarantifonden med henblik på at korrigere den tidligere givne oplysning
om, at anmelder var debitor.
af en skrivelse af 3. marts 2000 fra advokat per magid på vegne af indskydergarantifonden til
advokat k.l. németh fremgår bl.a.:
"... iti [anmelder] havde pr. betalingsstandsningsdagen et navnenoteret indskud på kr.
107.472,59. efter loven skal dette indskud fradrages eventuelle forpligtelser overfor konkursboet.
det er nu blevet konstateret, at iti ikke pr. betalingsstandsningsdagen havde forpligtelser over
                                          - 10 -
for samson bankieraktieselskab, idet iti's gæld til samson på kr. 1.084.526,19 er bortfaldet ved
modregning med selskabets erstatningskrav på samson stort kr. 1.216.052,50. ...
iti er således berettiget til dækning på kr. 107.472,59 gennem garantifonden. ...
garantifonden har derimod ikke hjemmel til at dække differencen mellem kr. 107.472,59 og iti's
nettotilgodehavende som opgjort til kr. 238.998,90.differencebeløbet på kr. 131.526,31 er den
del af iti's erstatningskrav mod samson bankieraktieselskab, der ikke er bortfaldet ved
modregning med selskabets gæld til konkursboet. lovgrundlaget for garantifonden udelukker, at
fonden dækker erstatningskrav mod det konkursramte pengeinstitut vedrørende instituttets
ansvarspådragende dispositioner. iti's krav mod samson bankieraktieselskab støttes på, at
samson uretmæssigt har tilegnet sig aktier tilhørende iti. et sådant krav kan fonden ikke dække.
fonden har alene hjemmel til at dække "tab på indskud i tilfælde af konkurs", jf § 1 i den
dagældende lov om indskydergarantifond, lov nr. 850 af 23. december 1987. ..."
ved skrivelse af 12. april 2000 meddelte advokat per magid anmelders advokat, at han havde
anmodet indskydergarantifonden om at overføre 107.472,59 kr. til anmelders konto. beløbet er
herefter indsat på dennes konto den 15. april 2000.
i forbindelse med sagens forberedelse opfordrede anmelder boet til at redegøre for, hvad der
skete med de aktier, som samson bankieraktieselskab "lånte" ultimo november og ultimo
december 1994 og herunder specielt redegøre for, hvorvidt de "lånte" aktier blev overført til
børsmæglerselskabet eller andre kunder i bankieraktieselskabet, ligesom boet opfordredes til at
redegøre for, hvilke aktiebesiddelser de 3 konkursramte selskaber havde i ejendomsselskabet
europa a/s på dekretdagen samt at fremlægge opgørelse over disse aktiebesiddelser for hvert af
selskaberne. advokat k.l. németh anmodede endvidere om, at kuratorerne, finn mejnertsen og
kurt skovlund, samt den hos finn mejnertsen ansatte advokat per michael klausen blev indkaldt
som vidner. de pågældende modsatte sig dette under henvisning til, at de ikke kunne bidrage til
sagens oplysning, men under et møde i skifteretten enedes parterne ved skifterettens mellem-
komst om, at de pågældende skulle afgive forklaring under domsforhandlingen.
der er herefter under domsforhandlingen afgivet forklaring af direktør per villum hansen, direktør
ole abildgaard,   kurator, advokat finn mejnertsen, advokat per michael klausen, og kurator,
advokat kurt skovlund.
per villum hansen har forklaret, at han i 1994-95 var direktør og eneste ansatte i det
                                             - 11 -
sagsøgende selskab. på dette tidspunkt havde selskabet en række engagementer med samson
bankieraktieselskab, bl.a. en indlåns- og udlånskonto. til sikkerhed for mellemværendet havde
selskabet meddelt håndpant i et depot indeholdende forskellige værdipapirer, herunder aktier i
ejendomsselskabet europa a/s. disse aktier var erhvervet i 1993-94. i november 1994 modtog
han helt uventet en udskrift fra værdipapircentralen, hvoraf det fremgik, at der var udtaget en
beholdning af disse aktier fra depotet. da der ikke forelå nogen aftale med banken herom,
rettede han straks henvendelse til ole abildgaard og anmodede om, at aktierne blev tilbageført,
alternativt at han modtog en kvittering for lånet. ole abildgaard lovede at sende en kvittering,
men han oplyste intet om, hvorfor banken skulle låne aktierne. i december 1994 modtog han
ingen kvittering for lånet. i stedet fik han en ny meddelelse fra værdipapircentralen, hvoraf det
fremgik, at der var udtaget yderligere en beholdning aktier fra depotet. først i begyndelsen af
1995 modtog han en kvittering, og i forbindelse hermed oplyste ole abildgaard, at han forvente-
de, at aktierne ville blive tilbageført i løbet af nogle måneder. han kan ikke huske, om han på ny
har krævet aktierne tilbageført, forinden banken anmeldte betalingsstandsning i maj 1995. efter
at banken var taget under konkursbehandling, modtog han en skrivelse og en vejledning fra
boet, der vedrørte mulighederne for at få dækket et indskud hos indskydergarantifonden. han
modtog samtidig fra boet eller fonden en oversigt af 31. maj 1995 over engagementer pr. 5. maj
1995, og det fremgik heraf, at han havde et indestående på ca. 107.000 kr. han gennemlæste
vejledning og kunne konstatere, at hans krav kun ville blive honoreret, hvis han havde et netto-
tilgodehavende. dette mente han var tilfældet, da banken uopfordret havde lånt aktier i
ejendomsselskabet europa a/s, men han foretog sig ikke noget over for fonden. den 15. august
1995 havde han et møde med ole abildgaard, hvor de drøftede mellemværendet med banken.
han havde på dette tidspunkt økonomiske problemer, og han var derfor interesseret i en snarlig
løsning. den 2. januar 1996 underskrev han en blanketmeddelelse fra indskydergarantifonden,
og ifølge denne skulle han have ca. 107.000 kr. dækket af fonden. meddelelsen blev sendt til
sydbank a/s. samtidig anmodede han advokat k. l. németh om at anmelde kravet over for fon-
den. i maj 1996 talte han flere gange med niels-jørgen svinth, der var interesseret i at få
nærmere oplysninger om ejendomsselskabet europa a/s. afhørte, der var formand for
bestyrelsen i dette selskab, benyttede da lejligheden til at rykke for en snarlig opgørelse. han
oplyste samtidig, at han havde mulighed for at afhænde aktierne i ejendomsselskabet eu ropa
a/s til kurs 11, hvorfor de aftalte, at boet skulle tilbagelevere alle hans aktier herunder de lånte
aktier. han kunne på dette tidspunkt have lånt penge til at indfri gælden til banken, men han
turde dog ikke forpligte sig økonomisk, da han ikke havde tillid til, at boet efterfølgende ville
udlevere aktierne tilstrækkelig hurtigt. niels-jørgen svinth oplyste, at han ville få aftalen om
tilbagelevering af de lånte aktier bekræftet af lars merrild hareskov. i juni deltog han i et møde
med en repræsentant for kurator. han fik af denne oplyst, at de lånte aktier nu var disponeret til
                                          - 12 -
anden side. han ved ikke, om de da var overdraget til samson børsmæglerselskab a/s. han har
aldrig modtaget en afgørelse fra fonden, herunder dennes skrivelse af 8. januar 1997. denne er
fremsendt til en adresse, som han var fraflyttet allerede den 30. august 1995. han har på intet
tidspunkt rettet henvendelse til fonden, da han ikke mente, at han kunne få noget, når boet ikke
anså ham for at være kreditor. han har ej heller kontaktet fonden, efter at konkursboet i juni
1997 havde meddelt ham, at boet nu anerkendte, at han var kreditor i boet. i sommeren 1997
afhændede han aktier i ejendomsselskabet europa a/s for kurser mellem 15,5 og 19 pr. stk. den
15. april 2000 fik han udbetalt ca. 107.000 kr. fra fonden.
ole abildgaard har forklaret, at han var direktør i samson bankieraktieselskab. anmelderen
havde i 1994-95 forskellige engagementer med banken, og til sikkerhed herfor havde anmelderen
bl.a. håndpantsat en række aktier i ejendomsselskabet europa a/s. efter aftale med per villum
hansen udtog banken i slutningen af 1994 en række af disse aktier fra depotet, hvilket han
efterfølgende bekræftede ved en skrivelse af 10. januar 1995. aktieposten blev overdraget til
samson børsmæglerselskab a/s, der skulle formidle videresalget. få dage før banken anmeldte
betalingsstandsning, anmodede finanstilsynet såvel banken som samson børsmæglerselskab a/s
om at reducere deres aktiebeholdninger. anmelderens aktier lå da fortsat i samson
børsmæglerselskab a/s's depot og i stedet for at tilbagelevere dem til långiver, blev behold-
ningen solgt. overdragelserne nåede ikke at blive registreret i værdipapircentralen inden
betalingsstandsnin gen, og handlerne blev som følge heraf ikke gennemført. efter konkursen
arbejdede han ca. 2 år for boet. i august 1995 deltog han i et møde med per villum hansen. på
dette tidspunkt lå samson børsmæglerselskab a/s fortsat inde med aktiebeholdningen, idet han
da af kuratellet havde fået ordre til at sælge aktierne. denne ordre blev imidlertid bremset af
niels-jørgen svinth, der ligeledes var ansat af boet, bl.a. med det formål at afvikle enga-
gementer. niels-jørgen svinth oplyste, at han havde lovet per villum hansen, at denne vil få de
lånte aktierne retur. han ved ikke hvor mange aktier, der på dette tidspunkt var i behold. han
ved ikke, hvad der senere skete med aktiebeholdningen, herunder om den blev solgt til ham eller
ordre.
finn mejnertsen har forklaret, at han og advokat kurt skovlund er kuratorer i samson holding
a/s, samson bankieraktieselskab og samson børsmæglerselskab a/s. der bliver jævnligt holdt
kuratormøder, og korrespondancen er ført i hans navn, men han har ikke set korrespondancen
om, hvorvidt anmelder var kreditor eller debitor. han husker ikke, hvornår han blev opmærksom
på problemerne omkring de lånte aktier. han mener ikke, at kuratellet har foretaget nogle
undersøgelser omkring den lånte aktiebeholdning, da lånet havde fundet sted forud for be-
talingsstandsningen. i maj 1995 fandtes der ingen aktier i ejendomsselskabet europa a/s i
                                         - 13 -
samson bankieraktieselskab. i samson børsmæglerselskab a/s var der derimod en beholdning
på ca. 270.000 nye aktier, som ole abildgaard tidligere havde solgt til 2 kunder. salget var
endnu ikke registreret i værdipapircentralen. da tilsynet blev opmærksom herpå, blev
overdragelserne anfægtet, og handlerne blev ikke gennemført. han var på daværende tidspunkt
ikke opmærksom på, at anmelderen havde gjort krav på aktierne, og dette har derfor ikke været
genstand for drøftelser på kuratormøder. han var derimod klar over, at aktiebeholdningen var
overført fra banken til børsmæglerselskabet, ligesom han var klar over, at ca. 187.000 aktier
oprindelig hidrørte fra anmelderen. efter konkursen blev niels-jørgen svinth ansat med henblik
på at få styr på debitorengagementerne, men denne har ikke haft bemyndigelse til at indgå
aftaler, uden at disse havde været forelagt kuratellet. han har ikke haft kendskab til niels-jørgen
svinths tilsagn i skrivelsen af 22. maj 1996, og ingen i kuratellet har grebet ind over for
oplysningerne. i 1997 solgte samson børsmæglerselskab a/s under konkurs ca. 270.000 aktier i
ejendomsselskabet europa a/s til ole abildgaard eller ordre. aktieposten på 187.000 indgår
formentlig    i   mellemregningerne     mellem     samson     bankieraktieselskab    og     samson
børsmæglerselskab a/s. boet har intet gjort for at tilbageføre aktierne til anmelderens depot.
per michael klausen har forklaret, at han er ansat hos kurator, advokat finn mejnertsen, og at
han først kom ind i sagen, efter at der var indgivet processkrift den 31. maj 1999. den 25. juni
1999 drøftede han sagen telefonisk med merete trojahn fra indskydergarantifonden. de talte
bl.a. om fondens skrivelse af 8. januar 1997, men han fik ikke nogen nærmere begrundelse for
afslaget. da han gjorde hende opmærksom på, at anmelderen var kreditor i boet, tilkendegav
hun, at hun allerede var klar over dette. efter samtalen fremsendte han kopi af stævning og
svarskrift med bilag til fonden, og det fremgik heraf, at anmelderen var kreditor i boet. der er
derimod ikke på noget tidligere tidspunkt fremsendt en skriftlig orientering til fonden om, at
anmelderen rettelig var kreditor i boet. efter vidnets opfattelse skal indskydergarantifondens
skrivelse af 9. december 1999 forstås således, at fonden alene angiver baggrunden for det afslag,
der blev meddelt i skrivelsen af 8. januar 1997, og er således ikke udtryk for fondens holdning i
december 1999. forud for fondens skrivelse af 3. marts 2000 gav han en medarbejder en
mundtlig orientering om handlingsforløbet.
kurt skovlund har forklaret, at han er kurator sammen med finn mejnertsen. han er først
blevet bekendt med problemerne omkring aktiebeholdningen, da han blev indkaldt som vidne i
denne sag. forud for betalingsstandsningen havde samson børsmæglerselskab a/s overdraget
ca. 270.000 nye aktier i ejendomsselskabet europa a/s til 2 købere. salget var dog ikke re-
gistreret i værdipapircentralen, hvorfor tilsynet nægtede at godkende overdragel serne.
aktiebeholdningen var muligvis registreret i værdipapircentralen som tilhørende samson
                                           - 14 -
børsmæglerselskab a/s, og det fremgik tillige af noget regnskabsmateriale, at det var samson
børsmæglerselskab a/s, der var ejer. han ved ikke, om det under denne sag ville have været
muligt at fremlægge en egentlig beholdningsoversigt for samson børsmæglerselskab a/s. han
har ikke undersøgt, hvorfra dette selskab havde erhvervet aktierne, men det er ikke sandsynligt,
at denne beholdning hidrører fra anmelderen. han har ikke undersøgt, hvad der er blevet af
anmelderens aktier. der er ikke andre end anmelderen, der har gjort krav på disse aktier. der er
en mellemregning mellem samson bankieraktieselskab og samson børsmæglerselskab a/s, men
han ved ikke, om mellemværendet med anmelderen indgår heri. aktiebeholdningen i ejen-
domsselskabet europa a/s blev efter et møde den 16. juni 1997 solgt til ole abildgaard eller
ordre til kurs 13. han var da ikke klar over, at denne beholdning kunne tilhøre anmelderen. han
har ikke set niels-jørgen svinths skrivelse af 22. maj 1996 før under denne sag.
anmelderen       har  vedrørende    påstand    1  gjort    gældende,   at   kuratorerne   har   handlet
ansvarspådragende ved overfor indskydergarantifonden at oplyse, at anmelder var debitor i
konkursboet og ved at undlade efterfølgende at berigtige dette. anmelder har herved lidt et
rentetab svarende til procesrente i perioden 2. marts 1996 til 15. april 2000. anmelder havde den
2.   februar    1996   rettidigt anmeldt    sit  tilgodehavende     på    107.472,59    kr.   over  for
indskydergarantifonden og havde således opfyldt sin anmeldelsespligt. det påhvilede herefter
boet at tilvejebringe det retlige grundlag for fondens afgørelse. boet har i den forbindelse
forsynet fonden med urigtige oplysninger om, at anmelder ikke var kreditor på trods af, at
anmelder gentagne gange havde bestridt dette. boet har herved afskåret anmelder fra at få
udbetalt sit tilgodehavende, hvilket normalt ville være sket 1 måned efter anmeldelsen. når boet
afgiver urigtige oplysninger, påhviler der boet en pligt til efterfølgende at berigtige disse, men
boet har end ikke berigtiget fejlen, efter at boet i juni 1997 anerkendte, at anmelder var kreditor.
forholdet var ifølge indskydergarantifonden end ikke berigtiget i december 1999. boet har først i
februar 2000 over for fonden anerkendt, at anmelder var kreditor, hvorefter indsky-
dergarantifonden den 15. april 2000 har betalt det skyldige beløb til anmelder. anmelder har ikke
modtaget fondens afgørelse af 8. januar 1997, der er fremsendt til en fraflyttet adresse, og an-
melder har derfor ikke haft mulighed for at berigtige fejlen.
anmelderen      har  vedrørende   påstand     2  gjort    gældende,   at   kuratorerne    har   handlet
ansvarspådragende ved at sælge 187.085 aktier i ejendomsselskabet europa a/s tilhørende
anmelder. anmelder har herved lidt et tab, der svarer til gennemsnitskursen ved salg af
tilsvarende aktier i juli/august 1997. det er ubestridt, at kuratorerne har været i besiddelse af
270.000 aktier, og i mangel af boets opfyldelse af de rejste provokationer sammenholdt med, at
ingen andre har gjort krav på beholdningen, må skifteretten endvidere lægge til grund, at
                                          - 15 -
187.085 af disse aktier tilhørte anmelderen. denne beholdning har ifølge niels-jørgen svinths
skrivelse af 22. maj 1996 været til stede efter konkursdekretets afsigelse, og ved at undlade at
udlevere disse individualiserede aktier har kuratorerne handlet ansvarspådragende.
boet har endvidere forpligtet sig til at tilbagelevere de lånte aktier i ejendomsselskabet europa
a/s. kuratorerne har ved niels-jørgen svinths skrivelse af 22. maj 1996 tiltrådt bankens aftale af
10. januar 1995 og har således forpligtet sig til at udlevere 187.085 aktier. niels-jørgen svinth
har handlet på konkursboets vegne, og kuratorerne har modtaget kopi af dennes skrivelse af 22.
maj 1996 uden at reagere herpå.
kravet skal forrentes fra afhændelsestidspunktet.
boet har vedrørende anmelders påstand 1 gjort gældende, at boet ikke har handlet
ansvarspådragende, da det ikke beror på boets forhold, at indskydergarantifonden afviste
anmelders krav den 8. januar 1997. boet har forsynet fonden med de oplysninger, man havde,
og boet har gentagne gange henvist anmelder til at kontakte fonden. bo et har ikke indflydelse
på fondens vurdering af, om denne skal yde dækning. fonden foretager en selvstændig prøvelse
af det anmeldte krav, jf. § 16 i bekendtgørelse nr. 910 af 17. november 1992 om
indskydergarantifonden. den manglende dækning skyldes anmelders egne forhold. anmelder har
kun anmeldt et foreløbigt krav over for indskydergarantifonden og har dernæst undladt at påkla-
ge fondens afgørelse af 8. januar 1997. hvis anmelder ikke har modtaget denne afgørelse, burde
anmelder have rykket herfor. anmelder har først ved skrivelse af 12. juni 1997 anmeldt et en-
deligt krav i boet og har da undladt at give indskydergarantifonden meddelelse herom og om, at
boet herefter anerkendte kravet ved skrivelse af 13. juni 1997. boet har derimod efterfølgende
orienteret fonden om, at anmelder var kreditor i boet. boet har endvidere ikke haft mulighed for
på et tidligere tidspunkt at konstatere, om anmelder var kreditor i boet, da der indtil efteråret
1998 tillige verserede en omstødelsessag mellem parterne.
boet har vedrørende anmelders påstand 2 gjort gældende, at boet ikke har handlet
ansvarspådragende, da aktierne i ejendomsselskabet europa a/s er lånt af samson ban-
kieraktieselskab forud for konkursen. boet har ikke været i besiddelse af aktierne, og boet har
derfor ikke haft mulighed for at tilbagelevere disse. den beholdning af aktier, som samson
børsmæglerselskab a/s lå inde med, har ikke tilhørt anmelderen. boet har endvidere ikke pligt til
at foretage dækningskøb, når der foreligger et lån forud for konkursdekretets afsigelse.
anmelders aktier har endvidere ikke været adskilt fra andre tilsvarende aktier, og har således
ikke været behørigt individualiseret. anmelder har derfor ikke krav på udlevering af bestemte
                                         - 16 -
aktier, og anmelder har således kun et simpelt krav i boet.
boet har dernæst ikke ved niels-jørgen svinths skrivelse af 22. maj 1996 forpligtet sig til som
gave at tilbagelevere 187.085 aktier i ejendomsselskabet europa a/s. skrivelsen er udfærdiget i
fortsættelse af en telefonsamtale med direktør per villum hansen, og det fremgår udtrykkelig af
dennes skrivelse af 30. januar 1996, at denne var bekendt med, at niels-jørgen svinth ikke
kendte sagens rette faktiske omstændigheder. anmelder var således i ond tro og kan derfor ikke
gøre et gaveløfte gældende.
for så vidt angår både påstand 1 og påstand 2 har boet gjort gældende, at anmelder ikke har
krav på renter i boet, da anmelder ikke før indgivelsen af processkrift den 31. maj 1999 har
fremsat et rentepåkrav.
skifteretten skal udtale:
ad påstand 1:
ved skrivelse af 2. februar 1996 meddelte anmelderen indskydergarantifonden, at anmelderen
havde et tilgodehavende, der oversteg 250.000 kr., hvorefter kuratorerne ved skrivelse af 8.
marts 1996 og 2. oktober 1996 underrettede fonden om, at anmelderen foreløbig blev betragtet
som debitor i boet. ved skrivelse af 13. juni 1997 blev anmelderens samlede tilgodehavende af
boet opgjort til 238.998,90 kr. uden at dette førte til, at anmelderen foretog en endelig
anmeldelse over for indskydergarantifonden eller til, at anmelderen iøvrigt rettede henvendelse
til denne.
under disse omstændigheder, og da det under hensyn til boets beskaffenhed ikke kan bebrejdes
kuratorerne, at de ikke tidligere havde kunnet opgøre mellemværendet med anmelderen, finder
skifteretten, at anmelderen ikke kan kræve renterne helt eller delvis erstattet af boet, og dette vil
således være at frifinde.
ad påstand 2:
skifteretten lægger til grund, at samson bankieraktieselskab i 1994 lånte aktier af anmelderen
svarende til 187.085 nye aktier i ejendomsselskabet europa a/s, og at kuratellet som led i
behandlingen af samson børsmæglerselskab a/s under konkurs i juni 1997 solgte en aktie-
portefølje på ca. 270.000 aktier.
                                          - 17 -
efter bevisførelsen, og herunder navnlig indholdet af niels-jørgen svinths skrivelse af 22. maj
1996 sammenholdt med de af vidnerne ole abildgaard og finn mejnertsen afgivne forklaringer,
og i mangel af nærmere oplysninger om de økonomiske forhold i børsmæglerselskabet finder
skifteretten det endvidere ubetænkeligt at lægge til grund, at anmelderens aktieportefølje indgik i
den af kuratorerne solgte aktiemasse.
skifteretten finder herefter, at boet ved at sælge aktierne vel vidende, at anmelderen havde rejst
krav mod boet om udlevering, og uden at foranstalte nærmere undersøgelser omkring forholdet,
har handlet ansvarspådragende.
når henses til, at boet i juni 1997 har solgt aktier til kurs 13, og da anmelderens øvrige
aktieportefølje er solgt i juli/august 1997 til kurser mellem 15,5 og 19, finder skifteretten det
endelig godtgjort, at anmelder har lidt et tab svarende til det i påstanden opgjorte beløb.
da kravet kan kræves forrentet fra anmeldelsen i boet, tiltrædes det, at der tillægges anmelderen
renter, dog således at der beregnes procesrente af 1.216.052,50 kr. fra den 1. juli 1997 til og
med den 3. december 1997 og herefter af 1.870.850 kr. fra den 4. december 1997.
                                 thi kendes for ret:
boet, samson bankieraktieselskab under konkurs ved kuratorerne, advokat finn mejnertsen og
advokat kurt skovlund, tilpligtes at betale 1.870.850 kr. med procesrente af 1.216.052, 50 kr.
fra den 1. juli 1997 til og med den 3. december 1997 og af 1.870.850 kr. fra den 4. december
1997 til betaling sker, som massekrav, jf. konkurslovens § 93, nr. 3.
iøvrigt frifindes boet.
boet betaler sagens omkostninger med 90.000 kr.
                                 torben kuld hansen
                  - 18 -
              (sign.)
 udskriftens rigtighed bekræftes
p. j. v. sø- og handelsretten, den
